Shugaba Barack Obama Na Amurka Zai Tura Karin Sojoji Dubu 30 Zuwa Afghanistan
Sabuwar dabarar shugaban ta hada da fadada ayyukan fararen hula da kuma ba da kasashen yankin, musamman Pakistan, karin fada a ji kan a
ShugabaBarack Obama na Amurka ya bayar da umurnin tura karin sojoji dubu 30 zuwaAfghanistan nan da tsakiyar shekara mai zuwa, domin murkushe tsageran Talibanda al-Qa’ida. Haka kuma shugaban ya ce a cikin shekara daya, za a fara janyesojojin na Amurka daga kasar. Shugaban ya bayyana wannan a gaban dalibanbabbar makarantar horas da sojoji ta Amurka dake West Point a Jihar New York, cikinjawabin da yayi ma kasa baki daya. Ya ce, "Karin sojoji dubu talatin da na bayar dasanarwar turawa a wannan daren, zasu isa Afghanistan a watanni 6 na farkonshekarar 2010, watau lokaci mafi kankanci da za a iya tura su ciki, domin sufara auna ‘yan tawaye da kuma tabbatar da tsaron manyan alkaryu...." Wadannan karinsojoji zasu hadu da sojojin Amurka kimanin dubu 68 dake can a yanzu haka, dakuma wasu dubban sojojin na kasashe kawayen Amurka. Mr. Obama yace Afghanistan ba tafada hannun tsagera ba, amma kuma yau shekaru da dama tana ja da baya. Ya ceal-Qa’ida tana can tana ci gaba da kulle-kullen hare-haren ta’addanci, tare dagoyon bayan Taliban, a tungayenta dake yankin bakin iyakar Afghanistan daPakistan. "Tilas mu hana al-Qa’ida samun mafaka. Tilas mu juya akalar sake kunnokai da Taliban ta yi, mu hana ta sukunin iya kifar da gwamnati. Kuma tilas mukarfafa dakaru da gwamnatin Afghanistan ta yadda zasu karbi ragamar jagorancinmakomar Afghanistan" in ji shugaba Obama. Mr. Obama yace sabuwar dabarar ta sa zata sa sojojin Amurka su fara komowa gidanan da tsakiyar shekarar 2011, idan abubuwa suka fara yin kyau a can. Anatsammanin wannan bangare na shirin shugaban zai fuskanci adawa daga wurin ‘yanRepublican a majalisar dokoki wadanda da yawansu suke adawa da duk wani shirina kayyade lokacin janyewa. Wani babban bangare na aikin sojojin zai zamo horas dasojojin Afghanistan domin su karbi aikin yakar ‘yan Taliban da tsaron kasarsu.Ganin cewa yanzu akasarin ‘yan Taliban sun gudu sun koma Pakistan, shugaban yajaddada bukatar ci gaba da yin kawance da gwamnatin Pakistan. Wata sabuwardabarar da Amurka zata runguma ita ce ta wasu ayyukan fararen hula, musammankokarin bunkasa noma a yankin, da bunkasa ilmi da kuma tattalin arziki. Har ilayau Mr. Obama yace Amurka zata bukaci gwamnatocin Afghanistan da Pakistan da sukyautata yadda suke gudanar da mulki. Ya ce, "za mu yi aiki tare da kawayenmu, daMajalisar Dinkin Duniya da kuma al’ummar Afghanistan wajen aiwatar da shirye-shiryen fararen hulamafiya nagarta domin gwamnati ta samu sukunin cin moriyar karuwar tsaron da za asamu. Wannan yunkuri zai dogara ne a kan irin rawar da gwamnatin zata taka.Yanzu, lokaci ya wuce na mika mata kudi a kyale ta ta yi duk yadda ta ga dama." Shugaban yace sabuwar dabarar ta sa zata lankwame dala miliyan dubu 30 dagaaljihun Amurka a shekara mai zuwa, ya kuma ce zai yi aiki tare da majalisardokoki domin takalar wannan batu a daidai lokacin da ake kokarin tayar dakomadar tattalin arziki. A cikin ‘yan watannin da suka shige dai, Obama ya ganada manyan mashawartansa na soja da na hulda da kasashen waje ciki har dakwamandojin sojan Amurka a Afghanistan.